16.06.2019
Адныҳәалараҿы, ҷыдала, иҳәоуп:
Аҧсны Аҳәынҭқарра Агәабзиарахьчара аусзуҩцәеи уи аветеранцәеи рыдныҳәалара
Рашәарамза 16 рзы, Аҧсны Аҳәынҭқарра Ахада Рауль Ҳаџьымба Аҧсны Аҳәынҭқарра агәабзиарахьчара аусзуҩцәеи аветеранцәеи рзанааҭтә ныҳәа рыдиныҳәалеит.
"Гәык-ҧсык ала ишәыдысныҳәалоит шәыпрофессионалтә ныҳәа - амедицина аусзуҩы имш.
Шәара шәзанааҭ ишәыднаҵоит адырра ҵаулақәа рымазаара, ахамеигӡара, шәнапы злаку аус бзиа абара. Иахьа, шәара шәҿаҧхьа узызхәыцша азҵаарақәа иқәгылоуп агәабзиарахьчара аус алҵшәақәа реизырҳара, ахаҭабзиара аиӷьтәра иазку ауснагӡатқәа дуқәа.
Аҳәынҭқарра ҷыдала хшыҩзышьҭра рынаҭоит агәабзиарахьчара аҿиара, амедицинатә технологиа ҿыцқәа ралагалара, иара убас зыпрофессионалтә ҩаӡара ҳараку акадрқәа реиҵааӡара.
Ишәзеиӷьасшьоит агәабзиара, агәамч, имариам шәус аҿы аихьӡарақәа".
--